OpenLLM-France/wikimedia huggingface dataset:
# Mararía (pel·lícula)

Mararía és una pel·lícula espanyola dirigida per Antonio Betancor basada en la novel·la Mararía de Rafael Arozarena. Va suposar el debut de Goya Toledo en una pel·lícula rodada a Canàries.

## Argument

Fermín (Carmelo Gómez) és un metge basc que arriba a l'illa de Lanzarote. Coneix a una preciosa noia anomenada Mararía (Goya Toledo), de la qual s'enamora en silenci. Un dia apareix un atractiu anglès anomenat Beltrahn (Iain Glen), que guanyarà l'amor de Mararía i deslligarà la ira de Fermín, qui conduirà als enamorats a la desgràcia, destruint-se alhora ell mateix i convertint-se en una altra classe de persona, capaç d'arribar a matar per amor.
Basada en la novel·la homònima de Rafael Arozarena. Abans de la novel·la Mararía va escriure un romanç titulat María la de Femés, que va derivar en el llibre. El títol de l'obra estableix una relació entre Mara, la deessa de la passió, i María, la protagonista, que és desitjada per tots els homes del poble i qui finalment purifica la seva bellesa en cremar-se, igual que la deessa, ja que estava cansada que els homes l'estimessin pel seu aspecte físic i no pel que ella era realment.

## Repartiment

* Carmelo Gómez... Fermín
* Iain Glen ... Bertrand
* Ulises Hernández ... D. Antonio
* Goya Toledo... Mararía
* Mirtha Ibarra... Herminia
* José Manuel Cervino... Marcial
* Manuel Manquiña... Geito
* Francisco Casares... D. Leandro
* Miguel Ángel Alonso ... Isidoro
* Cyra Toledo ... Doña Mercedes
* Gloria del Toro ... Carmen
* Juli Mira ... Sebastián
* Antonio Dechent... Lázaro

## Palmarès
### XIII Premis Goya

| Categoria | Persona | Resultat |
| Millor música original | Pedro Guerra | Candidat |
| Millor guió adaptat | Antonio Betancort Carlos Álvarez-Nóvoa | Candidats |
| Millor actriu revelació | Goya Toledo | Candidata |
| Millor direcció artística | Félix Murcia | Candidat |
| Millor fotografia | Juan Ruiz Anchía | Guanyador |

## Referències

* ↑ ‘Mararía’, en ‘Historia de nuestro cine’ a diezminutos.es
* ↑ Mararía a decine21.com
* ↑ Mararía a Fotogramas
* ↑ Mararía al web dels Goya
# Ramon Llambard

Ramon Llambard o Llombard fou un arquitecte medieval que, cap al 1175, dirigí les obres de la catedral d'Urgell.
Les obres per a una nova catedral havien començant amb el bisbe Ot d'Urgell entre els anys 1116 i 1122. L'impuls decisiu el dona el bisbe Arnau de Prexens (1167-1195) que, l'any 1175, fa un contracte amb Ramon Llambard. Aquest es compromet a cloure les voltes, aixecar els campanars una filada per damunt d'aquestes i acabar el cimbori en un termini de set anys.
Hom pensa que Llambard podria ser d'origen italià (el seu "cognom" seria una denominació relativa a l'origen llombard), la qual cosa explica la forta influència de l'art romànic del nord d'Itàlia en l'edifici, que després s'estengué pels comtats de la Gòtia.
Llambard hauria complert l'encàrrec l'any 1182, quan se'n va alçar el campanar de la façana principal. A partir d'aquí, no coneixem res més de la seva trajectòria.

## Vegeu també

* Catedral de la Seu d'Urgell.
# Arcevia

Arcevia és un comune (municipi) de la província d'Ancona, a la regió italiana de les Marques, situat a 11 quilòmetres al sud-oest d'Ancona. A 1 de gener de 2019 la seva població era de 4.408 habitants.
A més del nucli d'Arcevia, està format per un conjunt de 18 poblets més o menys dispersos (Avacelli, Castiglioni, Caudino, Colle Aprico, Costa, Loretello, Magnadorsa, Montale, Nidastore, Palazzo, Piticchio, Prosano, Ripalta, San Ginesio di Arcevia, San Giovanni Battista, San Pietro in Musio, Sant'Apollinare i Santo Stefano.)
Arcevia limita amb els següents municipis: Barbara, Castelleone di Suasa, Genga, Mergo, Montecarotto, Pergola, Rosora, San Lorenzo in Campo, Sassoferrato, Serra de' Conti i Serra San Quirico.

## Referències

* ↑ «Resident population on 1st january» (en anglès). ISTAT. [Consulta: 26 març 2020].
# Joaquim Veríssimo Serrão

Joaquim Veríssimo Serrão (Tremês, 8 de juliol de 1925 - Santarém, 31 de juliol de 2020) fou un historiador portuguès, especialista en l'edat mitjana.

## Biografia

Nasqué el 8 de juliol de 1925 a Tremês, població prop de la ciutat de Santarém. Després de doctorar-se en història a la Universitat de Coïmbra, el 1960 ingressà a la Universitat de Lisboa com a professor, desenvolupant el càrrec de rector de la Universitat entre 1973 i 1974. Fou catedràtic de la Facultat de Lletres de la mateixa universitat, i entre 1975 i el 2006 president de l'Acadèmia Portuguesa d'Història.
Les seves obres més destacades inclouen la seva Història de Portugal, que començà la publicació el 1977 i ara compta amb 18 volums.
El 1995 fou guardonat, al costat de Miquel Batllori, amb el Premi Príncep d'Astúries de Ciències Socials per la seva contribució a les Ciències Socials per la seva magna obra, de catorze volums, História de Portugal.

## Enllaços externs

* (castellà) Fundació Príncep d'Astúries, Príncep d'Astúries de Ciències Socials 1995 Arxivat 2010-03-23 a Wayback Machine.
# Ria d'Ares

La ria d'Ares és una ria de la província de la Corunya, a Galícia, que forma part de les Rías Altas i de l'Arc Àrtabre. Es troba entre la ria de Ferrol i la ria de Betanzos, amb la qual s'uneix a Punta Carboeira.
Està formada per la desembocadura del riu Eume i banya les costes dels municipis d'Ares, Cabanas, Pontedeume i Fene. A la ria hi trobem el port de Redes.

## Referències

* ↑ «Rías de Ares y Betanzos / Coruña. / Derroteros / Guías / Portada - masmar». [Consulta: 11 febrer 2024].
* ↑ «Ría de Ares e Betanzos - GALICIA». [Consulta: 11 febrer 2024].

## Vegeu també

* Ria de Betanzos
# Cantó de Montmirail (Marne)

El cantó de Montmirail és un cantó francès del departament del Marne, situat al districte d'Épernay. Té 19 municipis i el cap és Montmirail.

## Municipis

* Bergères-sous-Montmirail
* Boissy-le-Repos
* Charleville
* Corfélix
* Corrobert
* Fromentières
* Le Gault-Soigny
* Janvilliers
* Mécringes
* Montmirail
* Morsains
* Rieux
* Soizy-aux-Bois
* Le Thoult-Trosnay
* Tréfols
* Vauchamps
* Verdon
* Le Vézier
* La Villeneuve-lès-Charleville

## Història

Llista dels consellers generals successius :
| Data d'elecció | Identitat | Partit |
| 1945-1964 | René Charpentier | MRP |
| 1964-1992 | Philippe Amelin | UNR, després UDR, després RPR |
| 1992- | Bernard Doucet | RPR, després app. UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 5.479 | 6.214 | 6.162 | 6.281 | 6.472 | 6.707 | 7.404 |
| A partir de 1990: Població sense dobles comptes |||||||
# Salaparuta

Salaparuta (sicilià Salaparuta) és un municipi italià, dins de la província de Trapani. L'any 2007 tenia 1.781 habitants. Limita amb els municipis de Contessa Entellina (PA), Gibellina, Montevago (AG), Partanna, Poggioreale, Santa Margherita di Belice (AG) i Santa Ninfa.

## Administració

Llista d'alcaldes :
| Període | Identitat | Partit |
| 2004- | Rosario Drago | Centredreta |
# Llengua kora

Aka-kora (també conegut simplement com a Kora) és una llengua extingida de les illes Andaman, a l'Índia. Formava part del grup de llengües andamaneses del nord. El kora es parlava a la costa nord-est i central del nord de l'illa Andaman del nord i a l'Illa Smith. El seu últim parlant (Boro) va morir el novembre del 2009.

## Referències

* ↑ Nordhoff, Sebastian; Hammarström, Harald; Forkel, Robert; Haspelmath, Martin, eds. (2013). "Aka-Kora". Glottolog 2.2. Leipzig: Max Planck Institute for Evolutionary Anthropology.
* ↑ ethnologue.com
* ↑ «Andamanese tribes, languages die». The Hindu, 05-02-2010 [Consulta: 5 febrer 2010].
# Ranger 7

Ranger 7 va ser la primera sonda espacial estatunidenca en transmetre amb èxit imatges pròximes de la superfície lunar cap a la Terra. Va ser també el primer vol completament exitós del programa Ranger. Va ser llançat el 28 de juliol de 1964, Ranger 7 va ser dissenyat per aconseguir una trajectòria d'impacte lunar i per transmetre fotografies d'alta resolució de la superfície lunar durant els últims minuts de vol fins a l'impacte. La nau portava sis càmeres de televisió vidicon - dues d'angle ample (canal F, càmeres A i B) i quatre d'angle estret (canal P) - per complir aquests objectius. Les càmeres es van disposar en dues cadenes separades o canals, cada un d'ells amb subministraments d'alimentació separats, temporitzadors i transmissors per tal de permetre la màxima fiabilitat i probabilitat d'obtenir imatges de vídeo d'alta qualitat. Ranger 7 va transmetre més de 4.300 fotografies durant els últims 17 minuts del seu vol. Després de 68,6 hores de vol, la nau espacial va aterrar entre Mare Nubium i Oceanus Procellarum. Aquest lloc d'aterratge va ser nomenat més tard Mare Cognitum. La velocitat a l'impacte va ser d'1,62 milles per segon, i el rendiment de la nau va superar les esperanceprevisions. No es van dur a terme altres experiments a la nau espacial.

## Vegeu també

* Programa Ranger
* Cronologia de l'exploració del sistema solar
* Llista d'objectes creats per la humanitat sobre la Lluna

## Referències

* ↑ Hamilton, Calvin J. «Ranger 7» (en anglès). solarviews.com. [Consulta: 21 octubre 2017].
* ↑ National Space Science Data Center, Ranger 7, NSSDC ID: 1964-041A

## Enllaços externs

* Images taken by Ranger 7
* Lunar impact: A history of Project Ranger (PDF) 1977
* "Lunar Bridgehead: The Ranger 7 Story" a YouTube
# Arcey (Costa d'Or)

Arcey és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 41 habitants.

## Demografia
### Població

El 2007 la població de fet d'Arcey era de 41 persones. Hi havia 19 famílies, de les quals 8 eren unipersonals (4 homes vivint sols i 4 dones vivint soles), 7 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 18 eren l'habitatge principal de la família, 6 eren segones residències i 1 estava desocupat. Tots els 25 habitatges eren cases. Dels 18 habitatges principals, 15 estaven ocupats pels seus propietaris i 3 estaven llogats i ocupats pels llogaters; 2 tenien dues cambres, 2 en tenien tres, 4 en tenien quatre i 10 en tenien cinc o més. 15 habitatges disposaven pel capbaix d'una plaça de pàrquing. A 7 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Arcey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 8 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 29 persones, 23 eren actives i 6 eren inactives. De les 23 persones actives 21 estaven ocupades (12 homes i 9 dones) i 2 estaven aturades (1 home i 1 dona). De les 6 persones inactives 4 estaven jubilades, 1 estava estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Arcey a l'INSEE.
* Évolution et structure de la population Fitxa amb el detall de dades d'Arcey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Josep Daví i Aumatell

Josep Daví i Aumatell (Vic, 17 de març de 1927 - Vic, 13 de març de 2011) fou un futbolista català de la dècada de 1950.

## Trajectòria

Jugava a la posició d'extrem esquerre. Després de jugar a la UE Vic i a l'EC Granollers, fitxà pel Reial Saragossa, club amb el qual assolí un ascens a primera divisió la temporada 1950-51. El 1952 fitxà pel RCD Espanyol on jugà quatre temporades, però no gaudí de molts minuts. Acabà la seva carrera al Girona FC i UE Vic.

## Referències

* 1 2 «Fitxa de Daví». Periquito.cat. [Consulta: 1r octubre 2015].
* ↑ «Luto por el fallecimiento del exjugador José Daví Aumatell». El Periodico de Aragón, 15-03-2011. [Consulta: 1r octubre 2015].
* ↑ «Davi». somosleyenda.realzaragoza.com. Arxivat de l'original el 2016-11-25. [Consulta: 1r octubre 2015].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol
# Roca de la Pedrissa

La Roca de la Pedrissa és una muntanya de 398 metres que es troba al municipi d'Òdena, a la comarca catalana de l'Anoia.
A uns 500 metres de la muntanya hi trobem la casa homònima de Can Roca de la Pedrissa.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Roca de la Pedrissa». Gran Enciclopèdia Catalana. Barcelona: Grup Enciclopèdia Catalana.
* ↑ «Can Roca de la Pedrissa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Cantó de Pont-de-Veyle

El cantó de Pont-de-Veyle era una divisió administrativa francesa del departament de l'Ain. Comptava amb 12 municipis i el cap era Pont-de-Veyle. Va desaparèixer el 2015.

## Municipis

* Bey
* Cormoranche-sur-Saône
* Crottet
* Cruzilles-lès-Mépillat
* Grièges
* Laiz
* Perrex
* Pont-de-Veyle
* Saint-André-d'Huiriat
* Saint-Cyr-sur-Menthon
* Saint-Genis-sur-Menthon
* Saint-Jean-sur-Veyle

## Història

Llista dels consellers generals successius :
| Data d'elecció | Identitat | Partit |
| 1945-1961 | M. Simon | SFIO |
| 1961-1992 | André Rullière | Divers droite, després RPR |
| 1992-2011 | Jean-François Pelletier | UDF, després UMP |
| 2011-2015 | Christophe Greffet | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 6.896 | 7.335 | 7.766 | 8.808 | 10.276 | 11.079 | 12.592 |
| A partir de 1990: Població sense dobles comptes |||||||
# Rund um Sebnitz

La Rund um Sebnitz ("Volta a Sebnitz") és una cursa ciclista alemanya que es disputa al voltant de Sebnitz (Saxònia). Es va crear el 1954 quan encara formava de la RDA. Des del 2015 forma part de l'UCI Europa Tour.

## Palmarès

| Any | Vencedor | Segon | Tercer |
| 1954 | Helmut Stolper | | |
| 1955 | Horst Tüller | | |
| 1956 | Peter Härtel | | |
| 1957 | Otto Altweck | | |
| 1958 | René Vanderveken | | |
| 1959 | Klaus Ampler | | |
| 1960 | Adriaan Biemans | | |
| 1961 | Gustav-Adolf Schur | | |
| 1962 | Eberhard Butzke | | |
| 1963 | Eddy Merckx | | |
| 1964 | Kurt Müller | | |
| 1965 | Gianfranco Gallon | | |
| 1966 | Dieter Mickein | | |
| 1967 | Rainer Marks | | |
| 1968 | no disputada | no disputada | no disputada |
| 1969 | Axel Peschel | | |
| 1970 | Dieter Gonschorek | | |
| 1971 | Louis Verreydt | | |
| 1972 | Luděk Kubias | | |
| 1973 | Luděk Kubias | | |
| 1974 | Lothar Gruner | | |
| 1975-1989 | no disputada | no disputada | no disputada |
| 1990 | Ángel Yesid Camargo | | |
| 1991-1993 | no disputada | no disputada | no disputada |
| 1994 | Ralph Keller | | |
| 1995 | Jürgen Werner | | |
| 1996 | Martin Müller | | |
| 1997 | Uwe Ampler | | |
| 1998 | Michael Giebelmann | | |
| 1999 | Timo Scholz | | |
| 2000 | Torsten Hiekmann | | |
| 2001 | Tilo Schüler | | |
| 2002 | no disputada | no disputada | no disputada |
| 2003 | Paul Martens | | |
| 2004 | Udo Müller | Henri Werner | Dennis Haueisen |
| 2005 | Karsten Volkmann | | |
| 2006 | Erik Mohs | Karsten Volkmann | Matthias Hirsch |
| 2007 | Erik Mohs | Ingmar Dassler | Michael Weicht |
| 2008 | Martin Prázdnovský | Steffen Radochla | Björn Schröder |
| 2009 | René Obst | Robert Förster | Matthias Friedemann |
| 2010 | Jens Voigt | Björn Schröder | Robert Bengsch |
| 2011 | Christian Knees | Sebastian Lang | Johannes Sickmüller |
| 2012 | Stefan Schäfer | Andreas Schillinger | Martin Hačecký |
| 2013 | no disputada | no disputada | no disputada |
| 2014 | Andi Bajc | Jiří Polnický | Mathias Wiele |
| 2015 | Maximilian Kuen | Kamil Gradek | Marek Čanecký |
| 2016 | no disputada | no disputada | no disputada |
| 2017 | Roger Kluge | Christian Koch | Christoph Pfingsten |
| 2018 | Marcel Franz | Jonathan Dinkler | Jan Tschernoster |
| 2019 | Adam Ťoupalík | Dominik Bauer | Florenz Knauer |
| 2020-2021 | no disputada | no disputada | no disputada |
| 2022 | Tobias Nolde | Pierre-Pascal Keup | Jon Knolle |
| 2023 | Ole Theiler | Pierre-Pascal Keup | Roger Kluge |

## Referències

* ↑ «Rund um Sebnitz erstes Profirennen in Sachsen seit 2012», 16-09-2015.
* ↑ «Rund um Sebnitz (All) - Cat.1.2». [Consulta: 30 octubre 2023].
* ↑ «Adam Ťoupalík hat bei 44. Volksbank Classics „Rund um Sebnitz“ die Nase vorn».
* ↑ «Nolde holt Bundesligasieg bei Rund um Sebnitz», 11-09-2022.
* ↑ Christoph Adamietz. «Rund um Sebnitz: 10. September wird zum Theiler-Tag», 10-09-2023.

## Enllaços externs

* Web oficial Arxivat 2018-09-11 a Wayback Machine. (alemany)
* Fitxa a sitiodeciclismo.net
# Quemisia gravis

Quemisia gravis és una espècie de mamífer rosegador extint de la família dels heptaxodòntids (huties gegants). Era l'única espècie del gènere monotípic Quemisia i vivia al que avui en dia són la República Dominicana i Haití.
# Antia sumptuaria

La lex Antia sumptuaria va ser una antiga llei romana establerta en data desconeguda però poc després del 676 de la fundació de Roma (77 aC), que taxava les despeses dels banquets i limitava el tipus de persones amb les que podia sopar un magistrat en exercici o electe. La va proposar Anti Restió, que en la seva vida mai va menjar a casa d'un altre, però la llei aviat va quedar fora d'ús. Ho explica Aulus Gel·li.

## Referències

* ↑ Aulus Gel·li. Les nits àtiques II, 24
* ↑ Smith, William (ed.). «Sumptuariae leges». A Dictionary of Greek and Roman Antiquities (1890). [Consulta: 28 abril 2022].
# Pota de cavall (bolet)

* Aquest article tracta sobre el bolet pota de cavall verrucosa. Vegeu-ne altres significats a «Pota de cavall (desambiguació)».
La pota de cavall (Scleroderma verrucosum, del grec sklerós, gruixut, dérma, pell, i de verrucosum, que té berrugues), també anomenada pota de cavall verrucosa, és un bolet gasteromicet. És un bolet en forma de peu, bulbós, i de colors groguencs o marronosos. Es pot trobar en boscos d'arbres planifolis, en espais oberts i secs, habitualment entre els mesos de juny i octubre. Es classifica com a no comestible o de valor gastronòmic indeterminat per un llibre del 2000, mentre que un article de revisió del 2009 el considera dins de la llista de bolets verinosos europeus.

## Referències

* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013, p. 451. ISBN 9788496905986.
* 1 2 3 Gerhardt, Ewald. Bolets dels Països Catalans i d'Europa. Barcelona: Omega, 2000, p. 957. ISBN 84-282-1121-3.
* ↑ Oliveira, Paulo de «Mushroom poisoning». Medicina interna, 16, 2009, pàg. 237.
# Rhamphochromis macrophthalmus

Rhamphochromis macrophthalmus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 29,8 cm de longitud total.

## Distribució geogràfica

Es troba a Àfrica: llac Malawi.

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Nova Jersey, Estats Units).
* Konings, A. 2001. Malawi Cichlids in their natural habitat. Cichlid Press, Estats Units. 3a edició.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cantó de Pont-de-l'Arche

El cantó de Pont-de-l'Arche és un cantó francès del departament de l'Eure, situat al districte de Les Andelys. Té 10 municipis i el cap es Pont-de-l'Arche.

## Municipis

* Alizay
* Criquebeuf-sur-Seine
* Les Damps
* Igoville
* Le Manoir
* Martot
* Montaure
* Pîtres
* Pont-de-l'Arche
* Tostes

## Història

Llista dels consellers generals successius :
| Data d'elecció | Identitat | Partit |
| 1945-1958 | Pierre Mendès-France | radical-socialista |
| 1958-1964 | Ernest Martin | PSU |
| 1964-1982 | Rémy Montagne | CD, després UDF |
| 1982-1985 | Bernard Leroy | UDF |
| 1985-1998 | Gérard Saillot | Divers droite |
| 1998- | Gaëtan Levitre | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 9.004 | 10.468 | 11.373 | 11.119 | 12.313 | 13.367 | 14.757 |
| A partir de 1990: Població sense dobles comptes |||||||
# Roverchiara

Roverchiara és un comune (municipi) de la província de Verona, a la regió italiana del Vèneto, situat a uns 90 quilòmetres a l'oest de Venècia i a uns 30 quilòmetres al sud-est de Verona.
A 1 de gener de 2020 la seva població era de 2.634 habitants.
Roverchiara limita amb els següents municipis: Albaredo d'Adige, Angiari, Bonavigo, Isola Rizza, Ronco all'Adige i San Pietro di Morubio.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Demetri Mosque

Demetri Mosque (en llatí Demetrius Moschus, en grec Δημητριος Μόσχος) fou un escriptor romà d'Orient autor dels argumentum als Λιθικά, que porten el nom d'Orfeu. Queden glosses d'aquest poema en manuscrits. Va viure al segle xv.

## Referències

* ↑ 26.Demetrius Moschus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 969
# Marc Aristi Fusc

Marc Aristi Fusc (en llatí: Marcus Aristius Fuscus) va ser un escriptor romà amic del poeta Horaci que li va dedicar una oda, els separaven l'amor per la ciutat i del país, respectivament. Va escriure tragèdies segons Heleni Acró, o comèdies segons o Pomponi Porfirió, i altres diuen que va escriure obres de gramàtica.

## Referències

* ↑ Ancona, Ronnie. Horace: Selected Odes and Satire 1.9. Wauconda, Illinois: Bolchazy-Carducci, 1999, p. 15.
* ↑ Smith, William. Dictionary of Greek and Roman Biography and Mythology. 2. Boston: C. Little, and J. Brown, 1870, p. 191.